
R A P O R T

asupra propunerii legislative pentru preschimbarea tichetelor de călătorie neutilizate de către pensionari sau agricultori în bonuri valorice

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu propunerea legislativă pentru preschimbarea tichetelor de călătorie neutilizate de către pensionari sau agricultori în bonuri valorice, trimisă cu adresa nr. 327 din18 aprilie 2006.

La întocmirea prezentului raport Comisia a avut în vedere avizele:

· Consiliului Legislativ (nr.1682/24.11.2005 - negativ)

· Consiliului Economic şi Social (nr.2596b/23.11.2005 - negativ)

· Comisiei pentru buget, finanţe şi bănci (nr.284/18.05.2006 - negativ)

· Comisiei juridice, de disciplină şi imunităţi (nr.31/519/17.05.2006 - negativ)

precum şi punctul de vedere al Guvernului (nr. 253/20.01.2006- negativ).

Propunerea legislativă are ca obiect de reglementare preschimbarea în bonuri valorice a taloanelor speciale de călătorie neutilizate de pensionari în decursul anului.

Comisia propune Plenului Camerei Deputaţilor respingerea iniţiativei legislative cu următoarea motivare:

Prevederile Ordonanţei de urgenţă a Guvernului nr. 71/2004 privind acordarea unor facilităţi familiilor de pensionari, reglementează posibilitatea compensării tichetelor de călătorie pe calea ferată, neutilizate, cu produse alimentare. Modalitatea de compensare urmează să fie  stabilită prin hotărâre de Guvern.

2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea propunerii legislative a participat, în conformitate cu prevederile art.55 din Regulamentul Camerei Deputaţilor, republicat, în calitate de invitată  d-na Georgeta Bratu – director în cadrul Ministerului Muncii, Solidarităţii Sociale şi Familiei.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 6 voturi pentru, 3 voturi împotrivă şi 2 abţineri.

5. Propunerea legislativă a fost respinsă de Senat în şedinţa din 12 aprilie 2006.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii în şedinţa din 6 iunie 2006, Comisia propune respingerea  propunerii legislative.

PREŞEDINTE,




SECRETAR,


Stelian DUŢU




Karoly KEREKES

Întocmit, 

Consilier Elena ANGHEL

